03/vol. 21 Jurnalul Oficial al Uniunii Europene 11 31997D0182 L 76/30 JURNALUL OFICIAL AL COMUNITĂȚILOR EUROPENE 18.3.1997 DECIZIA COMISIEI din 24 februarie 1997 de modificare a anexei la Directiva 91/629/CEE a Consiliului de stabilire a unor norme minime privind protecția vițeilor (97[182/CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Directiva 91/629/CEE a Consiliului din 19 noiem- brie 1991 de stabilire a unor norme minime privind protecția viţeilor (1), modificată de Directiva 97/2JCE (2), în special articolul 5, întrucât, în conformitate cu articolul 6 din Directiva 91/629/CEE, Comitetul științific veterinar a emis un aviz la 9 noiembrie 1995, pe baza căruia Comisia a întocmit un raport care a fost prezentat Consiliului și Parlamentului; întrucât, în urma concluziilor acestui raport, este necesară modificarea anumitor dispoziții ale anexei la Directiva 91/629/CEE; întrucât vițeii crescuți în stabulație trebuie să fie inspectați de către proprietar sau de către persoana care răspunde de animale cel puţin de două ori pe zi, iar vițeii crescuți în aer liber cel puțin o dată pe zi; întrucât, pe baza datelor privind incidența bolilor și funcționarea sistemului imunitar, vițeii trebuie hrăniți astfel încât nivelul de hemoglobină din sânge să nu fie mai mic decât nivelul minim sta- bilit; întrucât legarea viţeilor ridică probleme; întrucât, din acest motiv, viţeii cazați individual nu trebuie legați, iar vițeii cazați în grupuri nu trebuie legați decât pentru o perioadă scurtă de timp, pe durata alăptării; întrucât vițeii trebuie să fie hrăniţi cu ajutorul unor substanțe fermentabile de o calitate adecvată și în cantitate suficientă pen- tru a menține flora microbiană în tractul digestiv, cu un conținut suficient de celuloză pentru a stimula dezvoltarea vilozităților rumenului; întrucât, pe lângă dispozițiile actuale care impun ca vițeii să aibă la dispoziție apă sau alte lichide, aceștia trebuie, atunci când sunt bolnavi sau în condiţii de căldură excesivă, să aibă acces la apă proaspătă; () JOL340,11.12.1991, p. 28. () JOL25,18.1.1997, p. 24. întrucât pentru a garanta un nivel de imunoglobulină adecvat în sânge, vițeii trebuie să primească o cantitate suficientă de colostru în primele șase ore de viață și cât mai curând posibil după fătare; întrucât măsurile prevăzute de prezenta decizie sunt în conformitate cu avizul Comitetului permanent veterinar, ADOPTĂ PREZENTA DECIZIE: Articolul 1 Anexa la Directiva 91/629/CEE se modifică după cum urmează: 1. Textul de la punctul 6 se înlocuiește cu textul următor: „6. Toţi vițeii crescuți în stabulație sunt inspectați de către proprietar sau de către persoana care răspunde de animale cel puțin de două ori pe zi, iar vițeii crescuți în aer liber cel puţin o dată pe zi. Orice vițel care este suspect de îmbolnăvire sau care este rănit trebuie tratat corespunzător fără întârziere, și este consultat un medic veterinar de îndată ce este posibil pentru orice vițel care nu răspunde la îngrijirile acordate de crescător. În cazul în care este necesar, vițeii bolnavi sau răniți sunt izolaţi într-un spațiu adecvat, cu așternut uscat și confortabil.”. 2. Textul de la punctul 7 se înlocuiește cu textul următor: „7.  Adăposturile de stabulație trebuie concepute astfel încât să permită fiecărui vițel să se întindă, să se odihnească, să se ridice în poziție patrupedă și să se curețe fără difi- cultate.”. 3. Textul de la punctul 8 se înlocuiește cu textul următor: „8. Viţeii nu sunt legați, cu excepția vițeilor cazați în grupuri, care pot fi legați timp de cel mult o oră, în timpul ali- mentării cu lapte sau cu un înlocuitor de lapte. În cazul în care vițeii sunt legaţi, modalitatea de legare nu trebuie săle producă răniri și trebuie verificată regulat și ajustată, dacă este cazul, pentru a le asigura confortul. Fiecare legătură trebuie concepută astfel încât să se evite riscul de strangulare sau de rănire și să permită animalului să se deplaseze, în conformitate cu punctul 7.”.